**ELŐTERJESZTÉS**

**Körmend város Önkormányzata Képviselő-testülete 2015. december 15-i ülésére**

**Tárgy:** Beszámoló a lejárt határidejű határozatok végrehajtásáról /esedékes időszak: 2015. június-2015 november/

Tisztelt Képviselő-testület!

Az alábbiakban tájékozódhatnak a képviselők a lejárt határidejű határozatok végrehajtásáról:

**57/2015.(VI.09.) önkormányzati határozat**

Körmend város önkormányzati képviselő-testülete elhatározza, hogy pályázatot nyújt be a Magyarország 2015. évi költségvetéséről szóló 2014. évi C. törvény 3. mellékletének 4. pontjában foglaltak alapján közzétett Pályázati Kírás alapján a helyi közösségi közlekedés támogatására, amelyhez a következőket nyilatkozza:

1.1 A helyi közösségi szolgáltatást 2015. január 1-étől december 31-ig folyamatosan fenntartja.

1.2. A helyi közlekedés működtetéséhez (folyamatos működtetéshez és eszközfenntartási ráfordításaihoz) valamint fejlesztéséhez 2014. évre vonatkozóan a kérelem benyújtásáig 5.573eFt nettó összegű, saját forrásból származó, vissza nem térítendő önkormányzati támogatást számolt el.

1.3. A szolgáltatóval pályázati eljárás útján kötötte meg az önkormányzat a közszolgáltatási szerződést.

*A pályázat beadásra került, az elnyert támogatás összege: 320.000 Ft.*

**58/2015.(VI.09.) önkormányzati határozat**

Körmend Város Önkormányzat Képviselő-testülete

1. az Önkormányzati feladatellátást szolgáló fejlesztések támogatása címűpályázati felhívásra **a Dr. Batthányné Coreth Mária Óvoda Dienes Lajos Úti Tagóvoda** felújítását célzó pályázat benyújtását támogatja.
2. A pályázat benyújtására felhatalmazza a Polgármestert
3. a pályázathoz 5.992.526 Ft önerőt biztosít.

*E pályázat nem részesült támogatásban, de más forrásból az energiatakarékos felújítás megvalósult.*

**59/2015.(VI.09.) önkormányzati határozat**

Körmend Város Önkormányzat Képviselő-testülete

1. azÖnkormányzati feladatellátást szolgáló fejlesztések támogatása című pályázati felhívásra **a Körmend, Váci Mihály, Fazekas Mihály, Babits Mihály, Tompa Mihály, Szent Imre herceg utcák (belterületi utak)** felújítását célzó pályázat benyújtását támogatja.
2. A pályázat benyújtására felhatalmazza a Polgármestert
3. a pályázathoz 15.206.760 Ft önerőt biztosít.

*A pályázat nem részesült támogatásban.*

**60/2015.(VI.09.) önkormányzati határozat**

Körmend Város Önkormányzat Képviselő-testülete

1. azÖnkormányzati feladatellátást szolgáló fejlesztések támogatása címűpályázati felhívásra a **Kölcsey Utcai Általános Iskola és AMI sport infrastruktúrájának felújítását** célzó pályázat benyújtását támogatja.
2. A pályázat benyújtására felhatalmazza a Polgármestert
3. a pályázathoz 7.925.322 Ft önerőt biztosít.

*A pályázat nem részesült támogatásban.*

**62/2015.(VI.25.) önkormányzati határozat**

Körmend város Önkormányzata Képviselő-testülete a 2014. december – 2015. júniusa között született lejárt határidejű határozatok végrehajtásáról szóló beszámolót elfogadja.

**63/2015.(VI.25.) önkormányzati határozat**

Körmend város Önkormányzata Képviselő-testülete a Szociális Szolgáltató és Információs Központ 2014. évi tevékenységéről szóló beszámolóját elfogadja, és egyúttal megköszöni az intézmény valamennyi dolgozójának az egész évben végzett munkáját.

**64/2015.(VI.25.) önkormányzati határozat**

**I**.

1./

Körmend Város Önkormányzatának Képviselő-testülete megbízza Bebes István polgármestert és Dr . Stepics Anita jegyzőt, hogy a) KEOP Napelemek telepítése, b) ÁROP-1.A.3-2014-0084 Települések együttműködést segítő program kialakítása céljára éven belüli lejáratú, támogatás megelőlegező hitelt vegyen fel az OTP és Kereskedelmi Bank Nyrt. Észak-dunántúli Régió Szombathelyi Igazgatóságától.

A hitel összege: a) 35.000.000, azaz Harmincöt-millió Ft, b) 25.000.000Ft, azaz huszonöt-millió Ft.

A hitel lejárata: 2015. december 31.

Körmend Város Önkormányzat Képviselő-testülete kötelezettséget vállal a hitel visszafizetésére, valamint arra, hogy a hitel futamideje alatt költségvetésének összeállításakor a felvett hitelt és járulékait betervezi és jóváhagyja, és az OTP Bank Nyrt. részére az OTP Bank Nyrt.-nél, illetve más pénzügyi intézménynél vezetett – fizetési - és alszámlájára - ahol ezt jogszabály nem zárja ki - beszedési megbízást biztosít.

A hitel biztosítéka:

* 1. az Önkormányzat részére megítélt KEOP Napelemek telepítése, ÁROP-1.A.3-2014-0084 Települések együttműködést segítő program kialakítása azonosítási számokon nyilvántartott összesen: 60.000.000,- Ft támogatás összege.
  2. a futamidő alatti évek költségvetésébe a felvett hitelt és járulékait betervezi és jóváhagyja.
  3. Az Önkormányzat a hitel fedezeteként ajánlja fel valamennyi költségvetési bevételét (helyben maradó személyi jövedelemadó, helyi adó, gépjárműadó, települési önkormányzatok jövedelemkülönbségének mérséklését szolgáló támogatás, normatív hozzájárulás, egyéb támogatások) annak hitel fedezetéül történő engedményezését.
  4. valamint minden további nem nevesített költségvetési bevétel engedményezése
  5. bank által előírt egyéb jogi biztosíték
  6. felhatalmazáson alapuló beszedési megbízás biztosítása.

A Testület nyilatkozik arról, hogy a már meglévő hitelekből, kezességvállalásokból és az igényelt hitelből adódó éves kötelezettségeit figyelembe véve nem esik az 2011. évi CXCIV. tv. 10. §. /3/ bekezdésében meghatározott korlátozás alá.

2./

Felhatalmazást ad a Polgármesternek, hogy az 1./ pont szerinti feltételekkel történő hitelfelvétel ügyében eljárjon, és a hitelszerződést és a kapcsolódó biztosítéki szerződéseket, felhatalmazáson alapuló beszedési megbízást aláírja az Önkormányzat képviseletében.

*Csak a napelemek telepítése kapcsán került sor a hitel felvételére, leigénylésére, a visszafizetés megtörtént.*

**II.**

Körmend Város Önkormányzatának Képviselő-testülete elhatározza, hogy a Bartók Béla ltp. 5. számú társasház felújítási munkálataihoz 90.000.000Ft éven túli hitelt vesz fel 3 éves futamidőre. A hitelfelvételhez szükséges Kormányengedély beszerzése érdekében a szükséges előkészítő feladatokat elvégzi, melyek megtételére a Képviselő-testület felhatalmazza a Polgármestert.

*A Kormányengedélyhez szükséges szakmai anyag összeállításra került. Időközben megbeszélések folytak a felújítás más forrásból való megvalósítására, így csak akkor kerülne a Kormány elé a hitelkérelem, ha más forrásból a felújítás nem lenne lehetséges.*

**65/2015.(VI.25.) önkormányzati határozat**

1. Körmend Város Önkormányzata Képviselő-testülete elhatározza, hogy pályázatot nyújt be a 2014. évi C. törvény 3. melléklet II. 7. a) pontja szerint közművelődési érdekeltségnövelő támogatásra, amelynek tárgya a Körmendi Kulturális Központ Berzsenyi utca 11. sz. épületében tetőjavítás, tisztasági festés, parketta csiszolás és lakkozás, irodabútorok beszerzése. A pályázat költségvetése 10.992.791,- Ft, amelyhez 1.099.279,- azaz egymillió-egyszázezer forintot önrészt az Önkormányzat a tartalék keret terhére biztosít.
2. Körmend Város Önkormányzata megbízza a pályázat előkészítésével a Körmendi Kulturális Központ, Múzeum és Könyvtár közművelődési feladatokat ellátó intézményegységét.

*A pályázat 308.000 (!) Ft. támogatásban részesült, abból a kapucserét próbálja az intézmény megoldani.*

**66/2015.(VI.25.) önkormányzati határozat**

Körmend város Önkormányzata Képviselő-testülete 2015. évi költségvetésében 1.000.000 FT. összeget biztosít az elektronikus információbiztonságról szóló 2013. évi L. törvényben előírt információbiztonsági rendszer kialakítására és fenntartására.

*A fedezet alapján egyrészt felmérésre került az önkormányzat informatikai eszközállománya minden egységet és eszközt beleértve, és elkészültek nagy számban azok a szabályzatok, amiket a 2013. évi L. törvény előír. Jövő évben oktatások zajlanak ez alapján a dolgozók körében.*

**67/2015.(VI.25.) önkormányzati határozat**

Körmend város Önkormányzata Képviselő-testülete, mint a **307/1** hrszú Körmend, Szabadság tér 11-12. számú társasház tulajdonosa (tulajdonostársa) úgy dönt, hogy Zsebe Ferenc magánszemély kérelmét támogatva, a 307/1 hrsz-ú, közös tulajdonú telekből történő 50 m2 nagyságú telekrész értékesítéséhez hozzájárul az alábbi feltételek mentén:

1. az értékesítés Zs*e*be Ferenc (Körmend, Vasúti u. 13.) magánszemély javára történik
2. vételárként az Önkormányzat elfogadja a szakértői értékbecslés során megállapított 13.310 Ft/m2 forgalmi értéket. Az értékesítést ÁFA fizetési kötelezettség nem terheli. Az értékesítésből befolyó vételár a tulajdonostársakat tulajdoni hányadai akrányában illeti meg.
3. az értékesítéshez szükséges telekalakítási eljárás költségeit a Vevő viseli
4. A vevő köteles megkeresni a 307/1 hrsz-ú ingatlan többi tulajdonosát az értékesítés végett.
5. Az értékesítéssel kapcsolatos valamennyi költséget a vevő viseli.

*Időközben a kérelmező a fenti kérelemhez képest nagyobb területrész megvásárlásának szándékát terjesztette elő, de a helyi építési szabályzat nem teszi lehetővé a beépítést a kért területnagyságban, mivel az szinte már 100%-os beépítés lenne. Így az ügylet meghiúsult, kisebb terület esetén lenne csak lehetőség a vásárlásra.*

**69/2015.(VIII.17.) önkormányzati határozat**

Körmend Város Önkormányzata Képviselő-testülete a 2015. évről szóló 2014. évi C. törvény 3. melléklet I. 7. pont és a III. 4. pont alapján rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

*A régen ÖNHIKI pályázatként ismert pályázatot benyújtottuk, döntésről tájékoztatás még nem érkezett.*

**70/2015.(VIII.17.) önkormányzati határozat**

Körmend Város Önkormányzat Képviselő-testülete

1. azegyes, a Környezet és Energia Operatív Program 2011–2013. évekre szóló akcióterve 5. prioritásával összefüggő kormányhatározatok módosításáról című pályázati felhívásraaKörmendi Kölcsey Ferenc Gimnázium, valamint a Dr. Batthányné Coreth Mária Óvoda Dienes Lajos Úti Tagóvoda felújítását célzó pályázat benyújtását támogatja.
2. A pályázat benyújtására felhatalmazza a Polgármestert

*A pályázat támogatásban részesült, a munkálatok nagyrészt befejeződtek*.

**71/2015.(VIII.17.) önkormányzati határozat**

Körmend Város Önkormányzata Képviselő-testülete

1. Az Európai Bizottság által, az Európa a Polgárokért program keretein belül kiírt „Városok Hálózatai” elnevezésű felhívásra „**A jövő forrása”** című pályázat benyújtását támogatja az előterjesztésben részletezett projektcél megvalósítása érdekében.
2. A pályázat sikeres megvalósításához 6.070,- Euro önerőt biztosít a 2016-os költségvetés terhére.

*A pályázat beadásra került.*

**72/2015.(VIII.17.) önkormányzati határozat**

Körmend város Önkormányzata Képviselő-testülete a körmendi 315 hrsz-ú ingatlan 606/1436 tulajdoni illetőség értékesítésére kiírt pályázati felhívást a melléklet szerinti tartalommal jóváhagyja. A pályázati felhívást az alábbi gazdasági szereplők részére rendeli közvetlenül megküldeni:

1. Dancsecs Építőipari és Szolgáltató Kft. (Körmend, nyírfa u. 20.)
2. Ragasits és Társa Kft. (Körmend, Vida József u. 1.)
3. Provincia Invest Kft. (Budapest, Fehérvári u. 201-207. 7. emelet 72.)
4. Szafa Kft. (Ady Endre u. 61.)
5. Körmend és Vidéke ÁFÉSZ (Körmend, Rákóczi u. 8.)
6. Centrál Apartmanház Kft. (Körmend, Gárdonyi utca 26.)

*A pályázat kiírásra majd elbírálásra került. A legjobb ajánlattevővel a szerződés megköttetett, a pénzügyi lebonyolításra is sor került, a birtokbaadás a napokban esedékes.*

**73/2015.(VIII.17.) önkormányzati határozat**

Körmend Város Önkormányzatának Képviselő-testülete hozzájárul ahhoz, hogy az Önkormányzat kezdeményezze a Körmend, Rákóczi u. 11. VII/38. számú ingatlan rendelkezési jogának megszerzését a Honvédelmi Minisztérium előtt. A Képviselő-testület megismerte és tudomásul veszi a HM által a jog megszerzéséhez előírt felvételeket, egyúttal felhatalmazza a polgármestert arra, hogy az ingatlan feletti rendelkezési jog megszerzése végett a HM előtt eljárjon.

*A HM megküldte az előterjesztés tárgyában a megállapodást, annak véleményezése és aláírása ennek megfelelően folyamatban van.*

**74/2015.(VIII.17.) önkormányzati határozat**

Körmend város Önkormányzata Képviselő-testülete a Vas Megyei Kormányhivatal felhívására az Úttörő utca nevét Szinetár Miklós névre változtatja át azzal, hogy az utca neve csak a KCR nyilvántartásban való adatfelvitel során tisztázandó egyéb kérdések megnyugtató megválaszolása után változtatható át a központi címnyilvántartásban. Ennek megtörténtéről a lakosságot külön értesíteni kell.

*A KCR (központi címregiszter) nyilvántartás még mindig nem működik központi okok miatt. Így csak ASZA rendszerben tudnánk átvezetni az utca nevének módosítását, ez azonban azt eredményezné, hogy nem egyezne a lakcímkártya pl. a földhivatali ingatlannyilvántartás adataival, ami hiteligénylésnél például komoly gondot okozhat. Ha a KCR rendszer működne, az azonnal átvezetné más nyilvántartásokban is az adatmódosítást, de mivel nem működik, egyenlőre nem eszközöltük az átvezetést az ügyfelek érdekei végett. Amennyiben továbbra sem kezdi meg működését a központilag bevezetendő KCR, akkor jövő év első felében átvezetjük a módosítást, és igazolásokat állítunk ki az ügyfeleknek arról, hogy önhibájukon kívül más a különböző adatbázisokban a lakcímük.*

**75/2015.(VIII.17.) önkormányzati határozat**

Körmend város Önkormányzata Képviselő-testülete az Északnyugat–Magyarországi Közlekedési Központ felügyelet és irányítása alatt ténykedő Vasi Volán Zrt. –nek a 2014. évi beszámolóját a Körmenden végzett helyi személyszállítási feladatok teljesítése vonatkozásában elfogadja.

**76/2015.(VIII.17.) önkormányzati határozat**

Körmend város Önkormányzata Képviselő-testülete jóváhagyja azt, hogy a Régióhő Kft. végrehajtási eljárás keretében, végrehajtást kérőként megvásárolja a tulajdonos távhődíjtartozása miatt végrehajtás alá vont Körmend, Rákóczi u. 4. (hrsz: 323/26) szám alatti ingatlant a kikiáltási ár felének, azaz 25.000.000 Ft-nak megfelelő összegért.

*A végrehajtó előtt folyamatban van az eljárás, úgy tudjuk, hogy a végrehajtás során az adós panasszal élt a bíróságon, mert állítja azt, hogy kifizette a tartozását, de a végrehajtást kérő Régióhő Kft. elmondása szerint a tartozás nincs kifizetve. A bírói döntésig a végrehajtás áll.*

**91/2015.(IX.24.) önkormányzati határozat**

Körmend Város Önkormányzata Képviselő-testületeaz elkészült **Körmend város Integrált Településfejlesztési Stratégia** dokumentumait megismerte és jóváhagyólag elfogadja.

**92/2015.(IX.24.) önkormányzati határozat**

Körmend Város Önkormányzati Képviselő-testülete 2015. október 1-étől kezdődően a szociális ebéd esetében 704 Ft/adag, az egész napos ellátás – napi 3 alkalom – esetében 1.137 Ft/adag összegben határozza meg az eladási árat.

*A kiértesítés megtörtént.*

**93/2015.(IX.24.) önkormányzati határozat**

Körmend Város Önkormányzata Képviselő-testülete megismerte, és a csatoltak szerint jóváhagyja a vízi-közmű szolgáltatást érintő 15 éves gördülő fejlesztési tervet mind az ivóvíz-, mind pedig a szennyvíz közműrendszer tekintetében.

*A kiértesítés megtörtént.*

**94/2015.(IX.24.) önkormányzati határozat**

Körmend város Önkormányzata Képviselő-testülete Körmend város Önkormányzatának és a Körmendi Közös Önkormányzati Hivatalnak 2015. október 1-étől alkalmazandó közbeszerzési szabályzatát megismerte és azt a mellékelt tartalommal jóváhagyja.

**95/2015.(IX.24.) önkormányzati határozat**

Körmend város Önkormányzata Képviselő-testülete a Vas Megyei Kormányhivatal felhívására az Úttörő utca nevét **Szinetár Miklós utca** névre változtatja át azzal, hogy az utca neve csak a KCR nyilvántartásban való adatfelvitel során tisztázandó egyéb kérdések megnyugtató megválaszolása után változtatható át a központi címnyilvántartásban. Ennek megtörténtéről a lakosságot külön értesíteni kell.

*Lásd 74/2015. sz. határozatnál leírtakat.*

**96/2015.(IX.24.) önkormányzati határozat**

Körmend Város Önkormányzatának Képviselő-testülete

Felhatalmazza a polgármestert, hogy aláírja a csatlakozásról szóló „Csatlakozási nyilatkozat”-ot a 2016. évi Bursa Hungarica Felsőoktatási Önkormányzati Ösztöndíjrendszerhez.

Felhatalmazza a polgármestert, hogy aláírja a Bursa Hungarica Felsőoktatási Önkormányzati Ösztöndíjrendszer on-line adatbázisának használatáról szóló nyilatkozatot. Az adatok rögzítésével Károly Veronika megbízott aljegyzőt bízza meg.

Az ösztöndíjrendszer pénzügyi alapjaként 1 000 eFt-ot különít el, mely összeg tartalmazza az „A” és „B” típusú pályázat alapján támogatott hallgatók ösztöndíját is.

*Az ösztöndíjak elbírálásáról a Társadalmi és Ifjúsági Ügyek Bizottsága dönt átruházott hatáskörben. A pályázat egyébként kiírásra került, a beadási határidő eltelt, a Bizottság pedig ülésezett az elbírálás okán.*

**97/2015.(IX.24.) önkormányzati határozat**

1. Körmend város Önkormányzata Képviselő-testülete az aradi vértanúk napján megrendezésre kerülő városi megemlékezés szónokául **Majthényi László urat** kéri fel tisztelettel.
2. Körmend város Önkormányzata Képviselő-testülete az 1956-os forradalom és szabadságharc évfordulójának napján megrendezésre kerülő városi megemlékezés szónokául **Bebes István polgármester urat** kéri fel tisztelettel.

**102/2015.(X.7.) önkormányzati határozat**

Körmend Város Önkormányzata Képviselő-testülete **a Körmend, Rábán aluli településrész** kapcsán

* úgy dönt, hogy az előterjesztésben lehatárolt területet belterületbe kívánja vonni, ehhez a szükséges településrendezési eszközöket kéri módosítani.
* felkéri a polgármestert és a városi főépítészt a szükséges intézkedések megtételére.

*A HÉSZ módosítás a decemberi ülésen kerül napirendre.*

**103/2015.(X.7.) önkormányzati határozat**

Körmend Város Önkormányzata Képviselő-testületeegyetért a Körmend, Hegyaljai út, és a régi Rába híd Önkormányzat részéről történő tulajdonba vételével. A Képviselő-testület felkéri a Polgármestert arra, hogy a szükséges egyeztetéseket folytassa le, egyben felhatalmazza Őt a tulajdonba adásról szóló megállapodás megkötésére azzal, hogy ennek tényéről tájékoztatni kell a Képviselő-testületet.

*A megállapodás megköttetett, a földhivatali osztály előtt most van folyamatban a tulajdonjog átvezetése.*

**104/2015.(X.15.) önkormányzati határozat**

Körmend Város Önkormányzat Képviselő-testülete

1. a pályázatot kíván benyújtani a Közép - és Kelet- európai Történelem és Társadalom Kutatásáért Közalapítvány XX. Század Intézete által meghirdetett A*z első világháború történelmi emlékeit őrző emlékművek rendbetételére, renoválására, helyreállítására* pályázati felhívásra.
2. A képviselő-testület felhatalmazza a polgármestert a pályázat benyújtására és képviseletére az illetékes hatóságok előtt, valamint a szerződések aláírására.
3. Önkormányzat a pályázathoz 2.000 e Ft (63%) támogatási igényt nyújt be, amelyhez 1.175 e Ft önerőt (37%) biztosít, melyek fedezetét a 2015. évi költségvetésében szerepelteti.

*A pályázat beadásra került, e héten értesítést kaptunk arról, hogy 1.000.000 Ft. támogatásban részesült, viszont még ebben az évben a munkálatokat el kell végezni.*

**105/2015.(X.29.) önkormányzati határozat**

Körmend Város Önkormányzatának Képviselő-testülete törvényi kötelezettségének eleget téve felülvizsgálta a családsegítés és a gyerekjóléti szolgáltatási feladatok ellátásának módját, szervezeti kereteit, és azt a megállapítást teszi, hogy 2016. január 1. napjától a család- és gyermekjóléti minimumszolgáltatásokat a továbbiakban is a Körmend és Kistérsége Önkormányzati Társulás által fenntartott Szociális Szolgáltató és Információs Központon keresztül kívánja elláttatni azzal, hogy a jelenleg külön létező családsegítés és a gyermekjóléti szolgálat feladatellátását törvényi változásból adódóan össze kell vonni család-és gyermekjóléti szolgálat feladatellátásként. Az ehhez szükséges okirati módosításokat a Képviselő-testület 2015. novemberi ülésén tárgyalja meg.

**106/2015.(X.29.) önkormányzati határozat**

1. Körmend Város Önkormányzatának Képviselő-testülete (a továbbiakban Képviselő-testület) úgy dönt, hogy a helyi személyszállítási közszolgáltatást biztosító szolgáltató kiválasztására a közbeszerzésekről szóló 2011 évi CVIII. törvény szerinti közbeszerzési eljárást folytat le. A Képviselő-testület elfogadja az eljárást megindító ajánlattételi felhívást az előterjesztés melléklete szerint, és felkéri a jegyzőt, hogy a felhívásnak a Közbeszerzési Értesítőben való közzététele iránt intézkedjék.
2. A Képviselő-testület felkéri a Pénzügyi és Közbeszerzési Bizottságot, hogy a közbeszerzési eljárást döntéshozatalra készítse elő, a döntéshozatalig a szükséges előkészítő munkálatokat (ajánlatok bontása, esetleges hiánypótlásra felhívás, ajánlatok érvényességének vizsgálata, előzetes értékelése) végezze el, majd az eljárás eredményére vonatkozó írásos javaslatot döntéshozatalra a Képviselő-testület elé terjessze be.

*A decemberi testületi ülésre készül előterjesztés e témában.*

**107/2015.(X.29.) önkormányzati határozat**

Körmend Város Önkormányzata Képviselő-testülete **egyetért a KEOP – 1.2.0/09-11-2011-0030 számú projekt keretén belül az alábbi intézkedésekkel:**

1. **Körmend város Önkormányzata a Körmend, Rábán aluli településrész, valamint a Vasaljai utca szennyvízcsatornázás megvalósítása** kapcsán többlettámogatási kérelemmel él a Támogató felé.
2. **Körmend város Önkormányzata a Teleki utca és a Kodály Z. utca** szennyvízcsatornázása vonatkozásában utólagosan elszámolandó, többlettámogatási igényt nyújt be a Támogató felé.
3. A Képviselő-testület a többlettartalom megvalósításához szükséges 5% önerőt, valamint a nem elszámolható tevékenységek teljes fedezetét biztosítja.
4. A Képviselő-testület felhatalmazza a Polgármestert a szükséges tárgyalások lefolytatására, és a remélt támogatási szerződések aláírására.

*A többlettámogatási kérelmek elbírálásra várnak az illetékes Minisztériumban.*

**108/2015.(X.29.) önkormányzati határozat**

1. Körmend város Önkormányzata Képviselő-testülete úgy dönt, hogy 153.750 e Ft + ÁFA összegben fedezetet biztosít 2015. évi költségvetésében a Körmend, Rábán aluli városrész, és a Körmend, Vasaljai utca szennyvízberuházásának megvalósításához.
2. A Képviselő-testület felhatalmazza a Polgármestert arra, hogy a beruházás megvalósításához szükséges szerződéseket azonnal megkösse és azokat hatályba léptesse azzal, hogy a beruházás megvalósításáról tájékoztatni kell a Testületet.

*A szerződés létrejött a felek közt, a beruházás elkezdődött és közben a támogatás odaítéléséről is megszületett a döntés, ezekkel a lépésekkel tudjuk határidőre befejezni a projektet.*

**HATÁROZATI JAVASLAT**

Körmend város Önkormányzata Képviselő-testülete a 2015. június – 2015. november között született lejárt határidejű határozatok végrehajtásáról szóló beszámolót elfogadja.

**Bebes István**

**polgármester**